Denfil tat-tip ‘bottlenose’ weldet it-tieni wild tagħha fil-park SeaWorld f’San Diego. Il-wild li jiżen 18.14 kilogrammi twieled is-Sibt wara nofsinhar wara li ommu Sadie kienet ilha 12-il xahar tqila bih. Ingħad li kemm l-omm kif ukoll id-denfil iż-żgħir jinsabu fi stat tajjeb ta’ saħħa. L-esperti f’dan il-park se jkunu qed isegwu l-ħin kollu lil dawn iż-żewġ dniefel anke biex fil-ġimgħat li ġejjin isiru jafu jekk id-denfil li għadu kemm twieled huwiex ta’ sess maskili jew femminili. L-ewwel wild ta’ Sadie twieled fl-2009. Dan it-tieni wild tagħha jimmarka it-80 twelid b’suċċess ta’ dniefel fil-park SeaWorld f’San Diego.